CELEX: 62012TA0117
Language: da
Date: 2013-12-12 00:00:00
Title: Sag T-117/12: Rettens dom af 12. december 2013 — ANKO mod Kommissionen (Voldgiftsbestemmelse — syvende rammeprogram for forskning, teknologisk udvikling og demonstration (2007-2013) — PERFORM-kontrakt og OASIS-kontrakt — suspension af betalinger — uregelmæssigheder konstateret i forbindelse med tilsyn af andre projekter — morarenter)

8.2.2014   
            
            
               DA
            
            
               Den Europæiske Unions Tidende
            
            
               C 39/17
            
         Rettens dom af 12. december 2013 — ANKO mod Kommissionen
   (Sag T-117/12) (1)
   
   (Voldgiftsbestemmelse - syvende rammeprogram for forskning, teknologisk udvikling og demonstration (2007-2013) - PERFORM-kontrakt og OASIS-kontrakt - suspension af betalinger - uregelmæssigheder konstateret i forbindelse med tilsyn af andre projekter - morarenter)
   2014/C 39/28
   Processprog: græsk
   
      Parter
   
   
      Sagsøger: ANKO AE Antiprosopeion, Emporiou kai Viomichanias (Athen, Grækenland) (ved advokat V. Christianos)
   
      Sagsøgt: Europa-Kommissionen (ved R. Lyal og B. Conte, som befuldmægtigede, bistået af advokat S. Drakakakis)
   
      Sagens genstand
   
   Påstand med støtte i artikel 272 TEUF med henblik på, at Retten for det første fastslår, at Kommissionens suspension af tilbagebetalingen af de udgifter, som sagsøgeren har afholdt i forbindelse med gennemførelsen af PERFORM-kontrakten og OASIS-kontrakten, der blev indgået inden for rammerne af Det syvende rammeprogram for forskning, teknologisk udvikling og demonstration (2007-2013), udgør en tilsidesættelse af Kommissionens kontraktlige forpligtelser, og for det andet, at Retten dels tilpligter Kommissionen at betale sagsøgeren 637 117,17 EUR for PERFORM-projektet med morarenter, dels fastslår, at sagsøgeren ikke er forpligtet til at tilbagebetale 56 390 EUR, som er blevet udbetalt til denne inden for rammerne af OASIS-projektet.
   
      Konklusion
   
   
               1)
            
            
               Europa-Kommissionen betaler ANKO AE Antiprosopeion, Emporiou kai Viomichanias de beløb, der blev suspenderet på grundlag af klausul II.5, stk. 3, litra d), i de generelle betingelser, der er vedhæftet som bilag til aftalerne om støtte vedrørende OASIS-projektet og PERFORM-projektet, indgået i forbindelse med syvende rammeprogram for forskning, teknologisk udvikling og demonstration (2007-2013), uden at denne betaling berører spørgsmålet om berettigelsen af de af ANKO AE Antiprosopeion, Emporiou kai Viomichanias oplyste udgifter og Kommissionens gennemførelse af den endelige tilsynsrapport 11-INFS-0035. De beløb, der skal betales, skal ligge inden for rammer af det finansielle bidrag på tidspunktet for suspenderingen af betalingerne, og de nævnte beløb skal tillægges morarenter, der begynder at løbe for hver periode ved udløbet af fristen for betaling på 105 dage efter Kommissionens modtagelse af de dertil svarende rapporter. Den tillægssats, der skal finde anvendelse på renterne er den, der er gældende den første dag i den måned, hvor fristen for betalingen udløber, således som offentliggjort i Den Europæiske Unions Tidende, serie C.
            
         
               2)
            
            
               I øvrigt frifindes Europa-Kommissionen.
            
         
               3)
            
            
               ANKO AE Antiprosopeion, Emporiou kai Viomichanias bærer en tredjedel af sine omkostninger.
            
         
               4)
            
            
               Kommissionen bærer sine egne omkostninger og betaler to tredjedele af de af ANKO AE Antiprosopeion, Emporiou kai Viomichanias afholdte omkostninger.
            
         
      (1)  EUT C 138 af 12.5.2012.